पुराना गोवा

पुराना गोवा (Old Goa) भारत के गोवा राज्य के उत्तर गोवा ज़िले की तिस्वाड़ी (इल्हास) तालुका में मांडवी नदी के दक्षिणी तट पर स्थित एक ऐतिहासिक नगर है। यह 16वीं शताब्दी से 18वीं शताब्दी तक पुर्तगाली भारत की राजधानी थी। 18वीं शताब्दी में प्लेग के फैलने के कारण पुर्तगाली उपनिवेशी सरकार को राजधानी बदलनी पड़ी। वर्तमान में यह एक युनेस्को विश्व धरोहर स्थल है और गोवा राज्य की राजधानी, पणजी, से लगभग 10 किमी पूर्व में स्थित है।

विवरण 
पुराने गोवा को "गोवा वेल्हा" भी कहा जाता है (पुर्तगाली भाषा में "वेल्हा" यानि पुराना)। पुराना गोवा शहर को 15वीं सदी में बहमनी सल्तनत द्वारा स्थापित किया गया था और सोलहवीं शताब्दी से लेकर अठाहरवीं शताब्दी तक यह पुर्तगालियों की राजधानी रहा, जब प्लेग के कारण इस शहर को खाली कर दिया गया। कहा जाता है कि पुर्तगालियों के शासन के दौरान शहर की जनसंख्या लगभग 200,000 तक पहुँच गयी थी, जहां से पुर्तगाली पूरे ईस्ट इंडीज में मसाले के व्यापार चलाया करते थे। शहर के अवशेष यूनेस्को के विश्व धरोहर स्थलों की सूची में शामिल हैं। पुराना गोवा, राज्य की राजधानी पणजी से लगभग 10 किलोमीटर की दूरी पर पूर्व में स्थित है।

जनसांख्यिकी 
2001 की भारत की जनगणना के अनुसार पुराने गोवा की आबादी 5411 थी जिसमें पुरुषों का प्रतिशत 53% और महिलाओं का प्रतिशत 47% था। पुराने गोवा की एक औसत साक्षरता दर 77% थी जो राष्ट्रीय औसत 59.5% की तुलना में अधिक थी: पुरुष साक्षरता 82% और महिला साक्षरता 71% थी। पुराने गोवा में, जनसंख्या का 9% 6 वर्ष से कम उम्र के बच्चों का था।

इन्हें भी देखें 
 तिस्वाड़ी (इल्हास)
 उत्तर गोवा ज़िला
 गोवा
 पुर्तगाली भारत

बाहरी कड़ियाँ 
 ओल्ड गोवा के इतिहास
 चर्चों और पुराने गोवा और गोवा में अन्य क्षेत्रों की कॉन्वेंट की फोटो

सन्दर्भ 

उत्तर गोवा ज़िला
गोवा के नगर
उत्तर गोवा ज़िले के नगर
 गोवा का इतिहास